Държавен вестник, бр. 10, 2018 г., стр. 29

БРОЙ  10	
Д Ъ Р Ж А В Е Н  В Е С Т Н И К 	
СТР.  29  
граждение за извършената работа, каквато цел 
е заложена и в конституционните разпоредби, 
за които се твърди, че са нарушени. Внима­
телният прочит на искането дава основание 
да се приеме, че съображенията в искането 
не са за обявяване на противоконституцион­
ност на оспорената разпоредба, а такива по 
целесъобразност, като всъщност се преследва 
преустановяване усвоената от работодателите 
порочна практика за използване на система 
от „верижни аванси“, която в крайна сметка 
води до забавяне изплащането на размера на 
основната заплата. Както и друг път е под­
чертавал КС, нарушенията, които се допускат 
при приложението на разпоредби, уреждащи 
социално-икономически права на граждани, 
не могат да бъдат основание да се иска обя­
вяването им за противоконституционни. Във 
връзка с това приемам, че нарушенията при 
приложение на закона не могат да обосноват 
допустимостта на искане за обявяването им 
за противоконституционни в случаите, когато 
субект на искането е омбудсманът.
Изразявам несъгласие и с разбирането на 
мнозинството за включване на особеното 
мнение в съдържателната част на решението 
по съществото на делото.
Съгласно чл. 14, ал. 2 от Закона за Кон­
ституционния съд съдът се произнася с ре­
шение, когато решава спора по същество, и 
с определение – по допустимостта на делото. 
При положение, че особеното ми мнение се 
отнася до допустимостта на искането, т.е. 
преди неговото решаване по същество, липсва 
основание да бъде включено в съдържателната 
част на решението. Липсата или наличието на 
мнозинство в този случай се определя от броя 
на гласувалите по същество „за“ или „против“ 
уважаването на искането. Мнозинство от се­
дем гласа в случая не е налице, поради което 
искането се отхвърля. В това мнозинство не 
се включва особеното ми мнение, след като е 
такова по допустимостта на искането. Такова 
включване е допустимо само ако се изразява 
особено мнение по съществото на делото, 
каквато хипотеза в случая не е налице.
Воден от изложените съображения и на 
основание чл. 151, ал. 1 от Конституцията и 
чл. 15, ал. 2 от Закона за Конституционния 
съд Конституционният съд
Р Е Ш И :
Отхвърля искането на омбудсмана на 
Република България за установяване на про­
тивоконституционност на чл. 245, ал. 1 от 
Кодекса на труда (обн., ДВ, бр. 26 и бр. 27 от 
1986 г.; посл. изм. и доп., бр. 102 от 2017 г.) 
в частта „в размер 60 на сто от брутното му 
трудово възнаграждение, но не по-малко от 
минималната работна заплата за страната“.
Председател:
Борис Велчев
680
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ВЪНШНИТЕ РАБОТИ
ПРОГРАМА
между правителството на Република България 
и правителството на Република Кипър за 
сътрудничество в областта на образованието, 
науката, културата, младежта и спорта за 
периода 2018 – 2021 г.
(Одобрена с Решение № 715 от 23 ноември 
2017 г. на Министерския съвет. В сила от 
27 ноември 2017 г.)
Правителството на Република България и 
правителството на Република Кипър (наричани 
по-долу „договарящите се страни“),
в желанието си да развиват сътрудничест­
вото си в областта на науката, образованието, 
културата и спорта,
и за прилагане на чл. 10 от Спогодбата 
за културно сътрудничество, сключена на 
25 ноември 1972 г.,
се споразумяха за следното:
I. Образование и наука
Член 1
Договарящите се страни насърчават обмена 
на информация относно структурата и съдър­
жанието на техните образователни системи и 
по време на валидността на тази програма ще 
насърчават обмена на една делегация, всяка 
от 3 експерти, в областта на образованието 
за период от 7 дни.
Член 2
Договарящите се страни насърчават обмена 
на ученици за целите на участие в олимпий­
ските състезания и конкурси на национално 
или международно ниво по различни учебни 
предмети, организирани във всяка от тях.
Член 3
Договарящите се страни продължават да 
си сътрудничат за обективно представяне на 
историята, географията и културата на другата 
страна в учебниците за различните образо­
вателни институции, енциклопедии и други 
подобни публикации в съответствие с духа 
и целите на ЮНЕСКО и Съвета на Европа.
Член 4
Договарящите се страни насърчават обме­
на на двустранни и международни събития 
в областта на образованието – конференции, 
конгреси и симпозиуми, провеждани във всяка 
от страните, специалисти, учени и изследова­
тели от другата страна.
Член 5
Договарящите се страни насърчават на­
учните институти да разработват съвместни